钦定古今图书集成/明伦汇编/交谊典/第042卷 > 《寄彭学士彦实》前人
## 钦定古今图书集成/明伦汇编/交谊典/第042卷 > 《寄彭学士彦实》前人

去岁周佥宪回，承寄著草。今秋欧阳知县来，又辱华
翰。仆远宦炎荒，无足齿录，而阁下惓惓不遐遗，非笃
于同年同乡之谊克尔邪？仆居闽五年矣，德薄材劣，
无裨圣时，殊以为愧。而来书奖予太过，益增惭䩄。八
闽自沙尢之变以来，民桀骜，下陵上，贱犯贵，相师成
风。而强宗大族，依凭城社，暴横尢甚，盖吾江右所无也。郡县吏宁违上司之令，而不敢违势家之一言，以
为上司不过督责，而势家能陷以重罪故也。凡为政
者，脂韦媕婀，辄得美誉，不再岁而迁，否则怨诽纷然，
或因以得罪。仆不能随俗浮沉，一切绳之以法，桀骜
之风虽少戢，已不胜谤讟矣。然谤与誉奚足恤哉？仆
之所虑，有大于此者焉。天下日入于“弊，而未知所以
救之之方，此大可虑也。我朝惩前代藩镇之弊，以都
司典兵，布政司理民，按察司执法。凡军戎调发之政，
布按二司不得专，非有符验，都司亦不听调也。平居
所以能前却之者，恃有三尺法耳。一旦有事，白刃临
其身，厚利诱其心，三尺法能制之邪？”愚以为宜稍变
旧制，特诏布政使、按察使兼典戎政，而妙选勇略素
著者为都指挥使，少宽擅兴之法，缓急调发二司得
以专之，不由中制，庶可以防患于未然，且救尾大不
掉之弊焉。古之善观国者，不观其国势之强弱，而观
其用人之贤否。今则用人，贤欤否欤？愚不能知，但见
陞一官进一秩，士论辄哗然曰：“某以亲旧当道而得
之。”或“曰某以通书政府而得之，或曰某以纳贿权门
而得之。”仆始闻之，以为人言不可信。徐而察之，巧宦
者率皆超擢，自守者往往沦弃，亦不能不信也。夫平
居之时，既徇利以进身，多事之秋，肯捐身以报国乎？
不待智者可知也。愚切谓当崇奖恬退之士，抑远奔
竞之徒，以共振名教于风颓俗靡之际。夫“知人固未
易。大抵刚介寡合者，君子也；善柔易亲者，小人也。于
此察之，十得七八矣。果君子欤？拔而用之，不必亲也，
不必故也，不必识其面也。果小人欤？黜而退之。亲不
可私也，仇不可避也，群言交属，不可徇也。以此处之，
庶几有招之不来、麾之不去之士出焉。此二者，时弊
之大者也。阁下官为学士”，职号论思，时政之孰得孰
失，人材之孰贤孰否，知之素矣。经筵进讲之馀，宜从
容陈之，使天下阴受其赐可也。昔欧阳永叔、司马君
实为翰林学士，所论奏者岂徒发挥经义而已哉？舍
二公而它取法焉，非仆所望于阁下也。尊兄少保先
生寔秉国钧，古人云：“政将及子”，可不预虑而熟图之
邪？阁下试“观今日治欤否？欤！在廷者，孰为李纲、张浚
欤？居方面者，孰为宗泽、张所欤？缓急可倚者谁欤？临
难不易节者谁欤？苟此数者，未有其人，抱火积薪，殆
未足喻也。乞留意焉。”狂瞽之言，不识当否？恃爱妄发，
幸乞恕之。不宣。